
KIRKENYT 


Samler  legetøj 
til  flygtninge 


To  brødre  fra  Roskilde  ward 
stod  bag  indsamling  af  legetøj 
til  flygtningecenter 


Under  stor  pressedæk- 
ning arrangerede  bror 
Ole  Jakobsen  og  bror  Steen 
Gershøj  Petersen  en  ind- 
samling af  brugt  legetøj  til 
flygtningebørnene  på  Røde 
Kors'  asylcenter  i  Holbæk. 

Ole  Jakosen  og  Steen 
Greshøj  Petersen,  der  begge 
tilhører  Roskilde  ward,  for- 
tæller, at  i  de  seks  timer 
man  stod  ved  indsamlings- 
stedet i  Nygade  i  Holbæk, 
kom  der  langt  flere  menne- 
sker og  afleverede  brugt  le- 


getøj og  børnetøj ,  end  de 
havde  regnet  med. 

-  Vi  fik  fyldt  25  sække, 
og  jeg  vil  gætte  på,  at  der  i 
alt  kom  mellem  75  og  100 
mennesker  med  legetøj,  si- 
ger Ole  Jakobsen,  der  er 
wardsspecialist  for  Køben- 
havns Stavs  Informations- 
tjeneste. 

Og  der  kom  legetøj  i  alle 
afkygninger  -  fra  dukker  og 
dukkehuse  til  legoklodser, 
biler  samt  hele  300  sutter. 

-  Det  var  tydeligt,  at 
folk  havde  tænkt  kreativt. 
Blandt  andet  fik  vi  en  del 
puslespil,  og  det  er  jo  netop 
legetøj,  som  på  én  gang  kan 
underholde  og  udvikle  bør- 
nene, fortæller  Ole  Jakob- 
sen, som  også  kan  berette, 
at  legetøjet  var  i  god  stand 
og  var  blevet  pænt  rengjort 
inden  afleveringen. 


Wardsspecialist  i  Informa- 
tionstjenesten, Ole  Jakobsen 
med  en  af  gaverne  fra 
indsamlingen:  300  sutter! 
(Foto:  Søren  Holmberg). 


Da  indsamlingen  sluttede, 
blev  br.  Ole  Jakobsen  kon- 
taktet af  vognmand  Tommy 
Lindgren,  som  ganske  gratis 
kørte  de  25  sække  ud  til 
Røde  Kors  Centret. 

Forud  for  indsamlingen 
var  der  gået  et  intensivt 
PR-arbejde  med  artikler  i 
lokalaviserne  og  radiointer- 
views. 

-  Vi  foretog  indsamlin- 
gen som  privatpersoner, 


men  fik  flere  muligheder  for 
at  fortælle,  at  vi  kom  fra 
Kirken. 

-  Vi  havde  talt  om,  at  vi 
gerne  ville  hjælpe  flygtnin- 
gene op  til  jul.  Og  det  var 
jo  dejligt  at  se,  at  folk  og 
Røde  Kors  bakkede  initiati- 
vet så  godt  op,  slutter  bror 
Ole  Jakobsen  fra  Roskilde 
ward. 

Red. 

Esbjerg  Ward  fylder 
100  år 


Esbjergs  borgmester  med  til  at  markere 
menighedens  100-års  dag 


Mange  gode  og  for- 
ventningsfulde for- 
beredelser blev  gjort  i  for- 
bindelse med  Esbjerg  wards 
100  års  jubilæum  i  novem- 
ber 1993. 

Allerede  i  begyndelsen 
af  året  var  der  blevet  sendt 
invitationer  ud  til  særlige 
indbudte  i  denne  forbindel- 
se og  et  flot  jubilæums 
skrift  var  også  med  til  at 
gøre  opmærksom  på,  at  Kir- 
ken havde  været  i  Esbjerg  i 
100  år. 

Var  oprindelig  del 
af  Horsens  gren 

I  1883,  da  der  boede  2000 
indbyggere  ved  den  nyan- 
lagte havn  på  vestkysten, 


blev  de  første  mormoner 
døbt  i  Esbjerg.  De  tilhørte 
organisatorisk  menigheden 
i  Horsens,  men  ved  en  kon- 
ference søndag  d.  12.  no- 
vember 1893  i  Aarhus,  blev 
det  af  daværende  missions- 
præsident  Carlquist  beslut- 
tet at  dele  Horsens  gren  i 
en  menighed  i  Horsens  og 
en  i  Esbjerg. 

Selve  jubilæet  blev  no- 
get af  et  tilløbsstykke.  Fre- 
dag den  12.  november  blev 
der  afholdt  en  såkaldt  Dan- 
marks-aften, hvor  kirken 
var  pyntet  fra  kælder  til  tag 
med  alt,  hvad  der  har  med 
Danmark  at  gøre  -  især 
vort  flag.  Der  var  fælles- 
sang, solosang  og  utallige 


kornumre.  Et  meget  stort 
kor  på  ca.  70  stemmer  be- 
stående af  deltagere  fra  føl- 
gende tre  kor:  Fanø  Musik- 
skoles kor,  Vesterhavskoret 
og  Esbjerg  wardskor  -  var 
med  til  at  fremhæve  den 
store  danske  sangskat,  som 
vi  alle  bør  værne  om. 

Esbjergs  borgmester 
holdt  tale 

Esbjergs  borgmester,  Flem- 
ming Bay-Jensen,  hold  en 
meget  god  og  underholden- 
de tale  og  trods  mange 
valgmødser  i  forbindelse 
med  kommunalvalget,  hav- 
de han  afset  tid  til  at  være 
sammen  med  Kirkens  med- 
lemmer hele  aftenen. 


Et  af  de  første  mødesteder 
Kirken  benyttede  i  Esbjerg. 
Adressen  var  Danmarks- 
gade  75 . 


Fra  jubilæets  Danmarks-aften,  hvor  der  blev  sunget  Tre  kor  fra  Esbjerg-området  deltog  i  jubilæet, 

solo-  og  korsang.  (Foto:  CJG).  (Foto:  CJG) . 

Esbjergs  borgmester 
Flemming  Bay -Jensen  havde 
fundet  tid  midt  i  valgkampen 
til  at  deltage  i  100-års  jubilæet. 
(Foto:  CJG). 


Borgmester 
Flemming  Bay -Jensen 
på  talerstolen. 
(Foto:  CJG). 


Glædeligt  var  det  også,  at 
møde  mange  søskende  fra 
andre  ward  og  grene,  hvoraf 
mange  var  rejst  meget  langt 
for  at  deltage  i  mødet  den- 
ne aften. 

Musical  om  Mormons  Bog 

Lørdag  d.  13.  november 
stod  i  ungdommens  tegn. 
Primarybørnene  opførte  en 
musical,  der  var  skrevet  af 
str.  Sofie  Unnerup  fra  Es- 
bjerg ward.  Musicalen  var 
bygget  over  de  første  18  ka- 
pitler i  Mormons  Bog  og 
handlede  om  Lehi  og  hans 
families  rejse  til  det  forjæt- 
tede land. 

Pigerne  fra  UP  fremførte 
jazzballet  og  aftenen  slutte- 
de af  med  god  gammeldags 
folkedans. 

Ved  wardskonferencen 
søndag  d.  14-  november  var 
alle  stadig  feststemte  efter 
et  par  gode  dage,  hvor  alle 
havde  fået  mulighed  for  at 
være  sammen  på  en  god  og 
underholdende  måde. 

Biskop  takkede 
medlemmerne 

Ved  selve  wardskonferen- 
cens  hovedmøde  benyttede 
biskop  Poul  Erik  Buur  lej- 
ligheden til  at  takke  alle  for 
den  trofasthed,  som  søsken- 


de i  wardet  udviser  ved  at 
tjene,  og  biskop  Buur  frem- 
hævede vigtigheden  af  hele 
tiden  at  være  positive  over- 
for hinanden. 

Esbjerg  ward  havde  i  da- 
gens anledning  også  besøg 
af  regionalrepræsentant 
ældste  Olsson  fra  Sverige, 


som  talte  ud  fra  musicalen 
om  Mormons  Bog. 

Senere  kom  stavspræsi- 
dent  Carsten  Larsen  ind  på 
de  mange  åndelige  værdier, 
som  vi  bør  værne  om  i  vo- 
res tilværelse. 

Det  var  et  jubilæum  og 
en  wardskonference,  som 


medlemmerne  vil  huske  i 
meget  lang  tid.  De  mange 
gode  møder  og  aktiviteter 
var  med  til  at  styrke  sam- 
menholdet i  den  nu  100- 
årige  menighed. 

Carl-Johan  Grabe 


Primarybørnene  opfører  musicalen  om  Lehi  og  hans  familie.  Musicalen,  som  primarybørnene  opførte,  var  skrevet  til  anled- 

(Foto:  CJG) .  ningen  af  str.  Sofie  Unnerup  fra  Esbjerg  ward.  (Foto:  CJG) . 

Jødiske  forsamlinger  fejrer  højtider 

i  SDH-kirkebygninger 


Da  jøder  over  hele 
verden  samledes  for  at 
fejre  de  jødiske  helligdage 
den  15.  september  læste 
mange  jøder  i  Los  Angeles- 
området  i  Toraen  og  bød 
det  jødiske  nytår  velkom- 
men i  SDH-kirkebygninger. 

Helligdagen  begyndte 
15.-16.  september  med 
Rosh  Hashanah  og  fortsatte 
den  24.  og  25.  september, 
da  jøderne  samledes  ved  de- 
res årlige  faste  i  forbindelse 
med  Yom  Kippur. 

Mange  synagoger  er  ikke 
i  stand  til  at  huse  det  store 
antal  jøder,  som  ønsker  at 
deltage  i  Rosh  Hashanah  og 
Yom  Kippur. 

Mere  end  20  år 

I  mere  end  20  år  har  nogle 
af  de  jødiske  forsamlinger 
ved  disse  helligdage  gen- 
nemført deres  gudstjeneste  i 
Kirkens  kirkebygninger  i 
Los  Angeles-området.  Disse 
gudstjenester  er  gennemført 
i  wardsbygninger  og 
stavscentre  i  Palos  Verdes, 
Granada  Hills,  Reseda,  Ca- 
noga  Park,  Van  Nuys, 
Woodlands  Hills,  Thousand 
Oaks  og  Chatsworth. 

1  henhold  til  rabbi  Ro- 
nald Shulman  fra  Ner  Ta- 
mid  (»Det  evige  Lys«)  sy- 
nagogen har  hans  menig- 
hed mødtes  i  de  sidste  13  år 
i  Palos  Verdes  Californien 
stavscenter  ved  disse  højti- 
der. 

-  De  har  været  strålende 
værter,  sagde  rabbi  Shul- 
man. -  Vores  bygning  kan 
huse  500.  Vi  har  mere  end 
1700,  som  ønsker  at  over- 
være disse  gudstjenester.  Vi 
plejede  at  gennemføre  2  el- 
ler 3  gudstjenester,  men 
det  er  blevet  uhåndterligt. 


På  grund  af  Kirkens 
gode  rygte 

Randal  G.  Turner,  som  er 
præsident  for  Palos  Verdes 
Californien  stav,  husker,  at 
den  jødiske  menighed  hav- 
de henvendt  sig  til  staven, 
fordi  »de  havde  hørt,  at 
mormonerne  havde  ry  for 
at  være  venlige.  De  håbede, 
at  dette  ry  var  ægte.  De  hå- 
bede, at  Kirken  ville  være  i 
stand  til  at  hjælpe  synago- 
gen med  de  mange  deltage- 
re ved  disse  højtider. 

Udgangspunkt 

i  Det  Gamle  Testamente 

-  Vi  er  glade,  når  lokalsam- 
fundet føler  sig  godt  tilpas  i 
vore  bygninger,  sagde  præ- 
sident Turner.  Når  menne- 
sker kommer  til  stavscen- 
tret,  bliver  de  mere  op- 
mærksom på  Jesu  Kristi  Kir- 
ke af  Sidste  Dages  Hellige. 
Det  er  vidunderlige  menne- 
sker. De  ønsker  at  komme 
deres  Fader  i  himlen  nær- 
mere. Hvis  vi  kan  stille  fa- 
ciliteter til  rådighed  herfor, 
så  vil  vi  gøre  det. 

Toraen  læses  under  Rosh 
Hashanah  gudstjenesten. 
De  specifikke  passager  om- 


fatter Første  Mosebog  19-22 
(begivenhederne  i  Abra- 
ham, Saras  og  Isaks  liv), 
Fjerde  Mosebog  29:1-6  (der 
beskriver  en  »hellig  festfor- 
samling« og  »hornblæs- 
ning«  samt  Fjerde  Mosebog 
16-19  (befalingerne  til  Is- 
rael om  ofringer,  spiseregler, 
love  om  ægteskabet  og  om 
et  retskaffent  liv). 

-  Rosh  Hashanah  er  en 
lykkelig  og  festlig  begiven- 
hed, sagde  rabbi  Shulman.  - 
Vi  fejrer  og  byder  det  nye  år 
velkommen.  Yom  Kippur  er 
mere  højtidelig.  Men  begge 
er  de  bibelske  helligdage. 

Ifølge  rabbi  Shulman  er 
et  af  højdepunkterne  blæs- 
ningen  i  Sjofar,  eller  væd- 
derhornet. 

Selvransagelse 

-  Et  medlem  af  forsamlingen 
blæser  i  vædderhornet  for  at 
påkalde  sig  alles  opmærk- 
somhed, sagde  han.  -  Det  er 
et  kald,  der  vækker  én  op, 
der  ovenasker  én  og  får  én 
til  at  se  på  sit  indre.  Det  er 
et  tidspunkt  for  selvanalyse 
og  vurdering  af  sit  eget  liv. 
Det  er  et  kald,  som  gør,  at 
man  fokuserer  på  sit  eget  liv, 


på  hvor  man  er  på  vej  hen, 
og  på  hvilke  mål,  man  har. 
Yom  Kippur  omfatter  en 
25  timers  faste  for  alle  som 
er  13  år  gamle  og  ældre.  -  Vi 
kalder  den  en  25  timers  fa- 
ste, fordi  vi  starter  tidligt  og 
ophører  sent  for  at  sikre  os, 
at  fasten  varer  24  timer.  Vi 
holder  gudstjeneste  hele  da- 
gen lang,  sagde  rabbi  Shul- 
man. Bønnerne  bliver  bedt 
på  engelsk  og  på  hebraisk. 

-  Vi  helliger  traditionelt 
disse  helligdage  over  et  glas 
vin,  men  på  grund  af  det 
sted,  vi  holder  vores  guds- 
tjeneste og  af  hensyn  til 
mormonerne,  bruger  vi  al- 
koholfri druesaft,  sagde  rab- 
bi Shulman. 

En  pligt 

A.  Gerald  Michels,  som  er 
præsident  for  Los  Angeles 
Californien  Van  Nuys  stav 
sagde:  -  Vi  er  en  del  af  sam- 
fundet. I  det  omfang,  vi  kan 
hjælpe  til  i  passende  aktivi- 
teter, bør  vi  gøre  det.  Vi  by- 
der vore  jødiske  venner  og 
naboer  velkommen.  Vi  me- 
ner, at  dette  er  godt  for  dem. 

Alle,  som  deltager  i 
Rosh  Hashanah  og  Yom 
Kippur  gudstjenesterne  bli- 
ver informeret  om  Kirkens 
standarder  med  hensyn  til 
tobak  og  alkohol. 

-  Vi  prøver  at  tilpasse  os 
uden  at  gå  på  kompromis 
med  vore  standarder  og  lær- 
domme, sagde  præsident  Mi- 
chels -  Vi  forsøger  at  hjælpe 
samfundet  og  gøre  Kirken  til 
en  god  ven  og  nabo. 

I  henhold  til  præsident 
Michels  stiller  Kirken  byg- 
ningerne til  rådighed  for 
disse  jødiske  helligdage 
uden  betaling. 

CN 

En  smilende  tempelledelse  udenfor  boligerne  til  tempelmissionærerne. 
Fra  venstre:  Tempelpræsident  Reid  Johnson  oghans  hustru,  Donna,  og  tempelskriver 
Bengt  Svedjot.  Gæstehjemmet  i  baggrunden. 


Boliger  til  tempelmissionærer 


18  nye  lejligheder  til 
tempelmissionærer  vil  stå 
klar  til  indflytning  1.  april 
1994.  Alle  er  på  60  kva- 
dratmeter og  indeholder 
stue  eller  »alrum«,  et  stort 
soveværelse  med  dør  til  et 
rummeligt  skabsrum  og  en 
anden  dør  til  badeværelset 
med  brusebad  og  toilet. 

Køkkenet  er  et  rigtigt  ar- 
bejdsrum udstyret  med  tal- 
lerkener, bestik  og  gryder 
samt  alle  tænkelige  hjælpe- 
midler som  komfur,  mikro- 
ovn, køkkenredskaber,  kø- 
leskab og  fryser. 

Alt  inventar  er  splinter- 
nyt. Tempelskriver  Bengt 
Svedjot,  der  er  den  daglige 
leder  af  byggeriet,  fremhæ- 
ver, at  sengene  og  de  spe- 
cielle madrasser  er  af  bedste 
kvalitet.  Desuden  vil  der 
komme  god  belysning  i  lej- 
lighederne. 

1  alrummet  er  der  for- 
uden møbler  både  telefon, 
radio  og  fjernsyn.  Der  vil 


blive  installeret  en  parabol- 
antenne, og  med  tiden  for- 
venter man  at  kunne  mod- 
tage Kirkens  generalkonfe- 
rencer og  andre  af  Kirkens 
fj  ernsynsudsendelser. 

Der  er  i  alt  18  lejlighe- 
der fordelt  på  tre  etager.  Til 
hver  lejlighed  hører  der  et 
kælder-  eller  loftsrum,  og 
der  vil  desuden  være  et  fæl- 
les kondirum  og  badstue. 

Udenfor  bliver  der  par- 
keringsplads med  stik  til 
forvarmere  til  bilmotorer. 
Svedjot  viser  begejstret  de 
fire  lejligheder  på  tredje  sal 
frem.  De  vender  alle  mod 
syd  og  har  en  flot  udsigt. 

—  Jeg  ville  have  valgt  en 
af  disse,  siger  han. 

Hidtil  har  de  fleste  tem- 
pelmissionærer boet  i  store 
3 -værelses  lejligheder,  som 
også  var  fuldt  møbleret  og 
havde  alt  det  nødvendige 
køkkenudstyr.  De  lå  imid- 
lertid i  op  til  en  halv  times 
gå-afstand  fra  templet. 

Selv  om  turen  var  idyl- 


lisk på  lyse  sommerdage, 
kunne  det  være  en  kølig 
fornøjelse  at  traske  den 
samme  vej  i  mørke  og  regn 
og  blæst.  Mange  af  missio- 
nærerne følte  sig  derfor 
nødt  til  at  anskaffe  sig  en 
bil.  Dette  gjorde  opholdet 
endnu  dyrere. 

Tempelskriveren  oplyser, 
at  mens  missionærerne  hid- 
til har  måttet  betale  4.000 
svenske  kroner  om  måne- 
den, er  huslejen  for  de  nye 
lejligheder  sat  til  2.500  sven- 
ske kroner  om  måneden. 

Foruden  at  huslejen  bli- 
ver reduceret  med  40%  vil 
afstanden  til  templet  også 
blive  minimal.  Takket  være 
gode  hjælpemidler  vil  vejen 
desuden  næsten  altid  være 
ryddet  for  sne  og  is. 

Den  nye  fløj  til  gæste- 
hjemmet vil  desuden  give 
Distributionscentrets  filial 
nye  og  større  lokaler  til 
både  butik  og  lager.  Der  bli- 
ver også  en  rummelig  gara- 
ge til  templets  biler. 


De  nye  lejligheder  er  ikke 
kun  beregnet  til  bolig  for 
missionærer.  De  kan  også 
lejes  af  andre  tempelbesø- 
gende  i  mindst  tre  måneder 
af  gangen  -  både  tempeltje- 
nere og  andre,  der  udfører 
stedfortrædende  arbejde. 
Lejeperioden  aftales  med 
tempelpræsidenten. 

-  Hele  huset  bliver  ud- 
styret med  et  alarmsystem 
og  vagt,  oplyser  tempelskri- 
veren. 

—  Ingen  får  en  alminde- 
lig nøgle.  Der  kommer  ko- 
delås og  kort,  som  kan  æn- 
dres efter  behov.  1  den  nye 
fløj  er  der  elevator,  således 
at  de,  der  har  vanskeligt 
ved  at  gå  på  trapper,  ikke 
nødvendigvis  skal  bo  på  1. 
sal,  hvor  hoveddøren  ligger. 

Det  er  tydeligt,  at  Kirken 
forbereder  alt  for  alle  dem, 
der  kommer  til  Herrens  hus. 
Dette  vil  sikkert  bidrage  til, 
at  tempelbesøgene  øges  i 
den  kommende  tid. 

Asm.  H.  hiernes 

Hvad  mener  Kirken? 

Mandag  den  25.  oktober  1993,  kunne  man 
på  forsiden  af  Magasinet  i  Berlingske  Tidende 
læse  om  de  kirkedisciplineringer,  der  havde 
fundet  sted  i  Utah  kort  før  generalkonferencen. 
I  forbindelse  med  det  megen  presseomtale  disse 
kirkedisciplineringer  udløste,  fremsendte  Det 
Første  Præsidentskab  og  De  Tolv  Apostle 
følgende  udtalelse: 


Kirkens  ledere  bekræfter 
retningslinierne  for  disciplin 


Udtalelse  fra  Det  Første 
Præsidentskab  og  De 
Tolv  Apostles  Kvorum  i 
Jesu  Kristi  Kirke  af  Sidste 
Dages  Hellige: 

I  lyset  af  den  omfattende 
offentlige  omtale  af  de  nyli- 
ge afholdte  disciplinærråd  i 
Kirken  i  Utah,  mener  vi,  at 
det  vil  være  til  hjælp,  at  vi 
bekræfter  Det  Første  Præsi- 
dentskabs og  De  Tolv  Apo- 
stles Kvorums  holdning. 

Vi  beklager  dybt,  når 
mennesker  mister  deres 
medlemskab  i  Kirken.  De 
deraf  følgende  konsekven- 
ser for  den  enkelte  og  fami- 
lien vil  i  lang  tid  være  me- 
get virkelige. 

Kirkens  lokale  ledere 
kan  i  forbindelse  med  deres 
lederansvar  søge  råd  og  vej- 
ledning fra  Kirkens  general- 
autoriteter. Generalautori- 
teterne har  pligt  til  at  un- 
dervise i  principperne  og 
retningslinierne  og  for  at 
tilvejebringe  information, 


som  kan  være  til  hjælp  i 
rådgivningen  af  de  medlem- 
mer, som  de  lokale  ledere 
har  ansvar  for.  Når  det  dre- 
jer sig  kirkedisciplinering, 
dikterer  generalautoriteter- 
ne ikke  beslutningerne  i  de 
lokale  disciplinærråd. 

Ydermere  findes  der  en 
appelret  for  enhver,  som  fø- 
ler, at  han  eller  hun  er  ble- 
vet urimeligt  behandlet  ved 
et  disciplinærråd. 

Det  er  vanskeligt  at  for- 
klare Kirkens  disciplinære 
handlinger  over  for  medier- 
nes repræsentanter.  Hensy- 
net til  fortrolighed  begræn- 
ser offentlige  udtalelser  fra 
Kirkens  ledere  ved  sådanne 
personlige  anliggender. 

Vi  har  ansvar  for  at  be- 
vare Kirkens  lærdomsmæs- 
sige  renhed.  Vi  er  forenede 
i  dette  mål.  Profeten  Joseph 
Smith  underviste  i  et  evigt 
princip,  da  han  forklarede: 
»Det  menneske,  som  står 
op  for  at  fordømme  andre, 
finder  fejl  ved  kirken  og  si- 


ger, at  den  er  helt  ved  siden 
af,  mens  han  selv  er  retfær- 
dig, vid  da  for  sikkert,  at  et 
sådant  menneske  er  på  vej 
til  apostasi«  (Profeten  Joseph 
Smiths  lærdomme,  s.  185). 
Frelseren  sagde  om  dem, 
som  ikke  omvendte  sig,  da 
han  instruerede  sine  tolv 
apostle  i  den  ny  verden: 
»Men  dersom  han  ikke  om- 
vender sig,  skal  han  ikke 
regnes  blandt  mit  folk  ...  « 
(3  Nephi  18:31,  se  også 
Mosiah  26:36  og  Alma 
5:59).  Profeten  har  også 
sagt:  »Fra  apostat-side  har 
de  hellige  været  udsat  for 
de  alvorligste  forfølgelser« 
(Profeten  Joseph  Smiths  lær' 
domme,  s.  77).  Det  samme 
er  tilfældet  i  dag. 

Kirkens  regler  omkring 
disciplinering  har  været 
i  kraft  længe  og  er  angivet 
i  Lære  og  Pagter: 

»Vi  tror,  at  alle  religiøse 
samfund  har  ret  til  at  drage 
deres  medlemmer  til  regn- 


skab ...  efter  samfundets 
regler  og  love,  forudsat  at 
sådan  behandling  kun  an- 
går medlemskabet  og  godt 
forhold  til  menigheden  ... 
De  kan  blot  udelukke  dem 
fra  deres  samfund  og  und- 
drage dem  deres  fællesskab« 
(L&P  134:10). 

Trofaste  medlemmerne 
af  Kirken  kan  se  forskel  på 
det  at  have  forskellige  op- 
fattelser og  på  aktiviteter, 
som  formelt  er  frafald.  Fra- 
fald henfører  sig  til  med- 
lemmer af  Kirken,  som  »(1) 
gentagne  gange  åbenlyst  og 
bevidst  i  offentlighed  hand- 
ler imod  Kirken  eller  dens 
ledere;  (2)  fortsætter  med 
at  undervise  i  lærdomme, 
som  om  de  var  Kirkens  lær- 
domme, men  ikke  er  det,  på 
trods  af  at  være  blevet  iret- 
tesat af  deres  biskop  eller 
højere  kirkemyndighed;  el- 
ler (3)  fortsætter  med  at 
følge  frafaldne  sekters  lær- 
domme (som  f.  eks.  de,  der 
taler  for  flerkoneri),  efter  at 

være  blevet  irettesat  af  de- 
res biskop  eller  højere  kir- 
kemyndighed.« (Instrukti- 
onshåndbog  for  Kirkens  Lede- 
re, 10-3). 

Kirkens  ledere,  både  de 
lokale  og  generalautoriteter, 
vil  fortsætte  med  at  udføre 
deres  pligt,  hvilket  Kirkens 
trofaste  medlemmer  vil  for- 
stå. Som  ledere  af  Jesu  Kri- 
sti Kirke  af  Sidste  Dages 


Hellige  rækker  vi  hånden 
ud  til  alle  i  kærlighed,  og  vi 
beder  fortsat  for,  at  Herren, 
hvis  kirke  det  er,  vil  velsig- 
ne dem,  som  elsker  og  søger 
guddommelig  sandhed. 

Det  Første  Præsident- 
skab og  De  Tolv  Apostles 
Kvorum 

•  Det  Første  Præsidentskab 
og  De  Tolv  Apostles  Kvo- 


rum udsendte  denne  udta- 
lelse den  17.  oktober  som 
svar  på  den  store  mediedæk- 
ning af  fem  medlemmer, 
som  blev  udelukket  og  en, 
som  blev  udelukket  af  fæl- 
lesskabet i  september  ved 
seks  forskellige  disciplinær- 
råd i  deres  egne  stave.  Alle 
seks  hørte  til  i  Utah,  da  dis- 
se disciplinærråd  blev  af- 
holdt. Nogle  af  de  seks  hav- 


de givet  interview  eller  ud- 
talt sig  til  medierne.  De  lo- 
kale kirkeledere  har  af  hen- 
syn til  at  bevare  fortrolighe- 
den, afvist  af  fortælle  medi- 
erne om  detaljerne  ved  disse 
disciplinærråd.  Medierne 
har  derfor  taget  udgangs- 
punkt i  de  informationer, 
som  de  udelukkede  eller  de- 
res tilhængere  har  givet. 

CN 


Tempel  i  Caribien 


Det  Første  Præsident- 
skab har  bekendt- 
gjort, at  et  tempel  skal  op- 
føres i  Santo  Domingo  i 
Den  Dominikanske  Repu- 
blik, hvor  en  grund  er  ble- 
vet valgt. 

Med  dette  tempel  har 
Kirken  55  templer,  der  er 
opført,  under  opførelse  eller 
planlagt.  Påbegyndelsen  af 
templet  i  Santo  Domingo 
vil  blive  bekendtgjort  sene- 
re, når  de  nødvendige  of- 
fentlige tilladelser  er  ind- 
hentet, og  arkitekttegnin- 
gerne er  færdiggjorte. 

15  år  og  nu  et  tempel 

Templet  er  en  milepæl  i 
Kirkens  hastige  vækst  i 
Den  Dominikanske  Repu- 
blik og  i  Caribien,  hvor  Kir- 
ken først  er  blevet  veletab- 
leret i  de  sidste  15  år. 

Templet  vil  betjene  om- 
kring 70.000  medlemmer, 
hvoraf  45.000  bor  i  Den 
Dominikanske  Republik. 
Herudover  omfatter  tem- 
peldistriktet Bahamas,  Ja- 
maica, Haiti,  Puerto  Rico, 


FtOBIOA 


CUBA 


ATLANTIC 
O   C   E   A  N 


HAITI  ' 


PUERTO  ftteo 


OOMtNtCAN 
BEPUSUC 


HONDURAS 


NfSARAGUA 


C   A    R    l    B   B   E   A    N       SE  A 


ANAM 


COIÆMBIA 


VENEZUELA 


De  Vestindiske  Øer  samt  en 
række  småøer  i  De  Små 
Antiller,  der  strækker  sig 
helt  til  Sydamerikas  kyst. 

Tempeldistriktet  omfatter 
6  stave  og  9  distrikter  i  Den 
Dominikanske  Republik,  4 
stave  og  1  distrikt  i  Puerto 
Rico,  2  distrikter  i  Jamaica 
og  2  distrikter  i  Haiti. 

Caribien  blev  første 
gang  besøgt  af  missionærer 


i  1841,  da  Harrison  Sagers 
besøgte  Jamaica.  Missionæ- 
rer ankom  til  øen  i  1853, 
men  indstillingen  var  så 
fjendtlig,  at  de  rejste  efter 
6  uger. 

Puerto  Rico,  der  hører 
under  USA,  modtog  mis- 
sionærer allerede  midt  i 
60'erne,  og  der  er  i  dag 
ca.  19.000  medlemmer. 
I  det  øvrige  Caribien  be- 


Kirken  planlægger 
at  opføre  tempel  nr.  55  i 
Den  Dominikanske  Republik 
i  Det  Caribiske  Hav. 
(Grafik:  CN). 


gyndte  forskellige  tilflyttede 
medlemsfamilier  at  holde 
kirkemøder  op  gennem 
70'erne.  Missioner  blev  op- 
rettet i  Jamaica  i  1978,  i 
Haiti  i  1980  og  i  Den  Do- 
minikanske Republik  i 
1981.  1  dag  er  der  omkring 
3.000  medlemmer  i  Jamaica 
og  5.000  i  Haiti. 

Church  News 

Indtil  for  nogle  år  siden 
foregik  alle  filmoptagel- 
ser på  Brigham  Young  Uni- 
versitetet, men  i  1991  over- 
tog Kirkens  Audiovisuelle 
Afdeling  ansvaret  og  pro- 
duktionen. De  fleste  video- 
film bliver  bestilt  af  Kirkens 
Uddannelses  System  efter 
anmodning  fra  områdepræ- 
sidentskaber rundt  omkring 
i  verden. 

Når  manuskriptet,  der 
næsten  altid  skrives  af  for- 
fattere, som  er  medlemmer 
af  Kirken,  er  godkendt  og 
parat,  begynder  det  vanske- 
lige arbejde  med  at  finde  de 
rette  personer  til  de  forskel- 
lige roller. 

-  Vi  forsøger  først  at 
finde  talenter  blandt  med- 
lemmerne, men  lykkes  det 
ikke,  så  henvender  vi  os 
til  professionelle  og  religiøse 


Uden  for  studierne 
findes  et  lille  »Jerusalem« , 
hvor  mange  af  optagelserne 
foregik  til  filmene  om 
Det  Gamle  og  Det  Nye 
Testamente ,  som  anvendes 
i  seminar  og  institut. 


skuespiller  gennem  agentu- 
rer, beretter  Trés  Hatch,  der 
de  sidste  par  år  har  haft  an- 
svaret for  at  besætte  roller. 
Det  plejer  at  være  svært  at 
finde  alle  etniske  grupper 
her  i  Utah,  og  derfor  må  vi 
ofte  søge  i  andre  stater  i 
USA  eller  i  andre  lande. 


Flere  film 
end  nogensinde 
fra  filmstudiet 


Kirken  har  sin  egen 
produktion  af  videofilm  i 
studier  i  Provo,  Utah. 


Søster  Hatch  synes, 
at  hun  er  privilegeret  ved, 
at  hun  træffer  så  mange 
mennesker  med  stærke 
vidnesbyrd  om  evangeliet. 
Hun  hører  ofte,  hvilken 
stor  rolle  Mormons  Bog 
har  spillet  i  deres  omven- 
delse. 


-  Jeg  glemmer  aldrig  en 
scene,  da  vi  indspillede 
»The  Lamb  of  God«  (Guds 
Lam).  Det  var  ved  påsketid, 
og  det  havde  været  en  kold, 
fugtig  og  travl  uge  med  gan- 
ske lidt  søvn.  Optagelserne 
foregik  udendørs,  og  mange 
ældre  mennesker  med  gråt 

PAF  version  23 
er  kommet 


og  hvidt  hår  stod  barfodede 
i  det  våde  græs.  Jeg  frøs  i 
mine  støvler,  og  deres  læber 
var  blevet  blå  af  kulde. 

-  Da  dagen  var  forbi,  og 
de  skulle  stige  op  i  bussen, 
stod  de  på  række  for  at  tak- 
ke mig.  Hvorfor  takkede 
de?  Jo,  fordi  de  måtte  være 
med.  De  havde  følt,  at  de- 
res medvirken  betød  noget, 
og  det  var  de  glade  for.  Det 
var  en  meget  åndelig  dag, 
som  jeg  aldrig  glemmer,  si- 
ger Trés. 

Flere  videofilm 

Lige  nu  har  studiet  flere 
projekter  med  videofilm 
end  nogensinde.  Langt  de 
fleste  film  er  tilgængelige 
for  europæere  (på  PAL-sy- 
stemet),  og  de  kan  bestilles 
gennem  distributionscen- 
tret i  England. 

-  De  fleste  bestillinger 
kommer  fra  Kirkens  Uddan- 
nelses System.  I  de  senere  år 
har  vi  filmet  mange  beret- 
ninger fra  Det  Gamle  og 
Det  Nye  Testamente,  og  nu 
er  vi  i  gang  med  Mormons 
Bog,  beretter  søster  Hatch. 

Selvfølgelig  kan  det  være 
en  udfordring,  synes  hun,  at 
finde  »nye«  ansigter,  når  an- 
tallet af  film  vokser. 

-  Men  Kirken  vokser  jo 
også,  og  der  er  flere  menne- 
sker at  vælge  imellem. 

Birgitta  Strandberg 


Den  store  sten  lige 

uden  for  filmstudiet 

fik  lov  til  at  repræsentere 

skjulestedet  for  guldpladerne, 

som  englen  Moroni 

viste  til  Joseph  Smith. 


Græsset  har  fået  lov  til  at 
vokse  lidt,  siden  indspilningen 

af  »The  Mountain  of  the 
Lord«  (Herrens  bjerg) , 
som  blev  færdig  samtidig 

med  1 00  års-jubilæet  for 
templet  i  Salt  Loke  City. 


Nu  er  Kirkens  compu- 
terprogram til  slægts- 
forskning, PAF,  kommet  i 
en  ny  version,  nemlig  versi- 
on 2.3.  Alle  registrerede 
brugere  af  version  2.2  kan 
ringe  eller  skrive  til  Kurt 
Voss  på  Nordisk  Distributi- 
onscenter, Smedevangen  9, 
Vassingerød,  3540  Lynge, 
tlf.  42  18  77  27,  hvor  de  for 
50,00  kr  kan  bestille  en  op- 
datering til  version  2.3 
(også  fra  version  2.0  og 
2.1).  Dette  tilbud  gælder 
indtil  januar  1995.  Denne 
opdatering  omfatter  ikke 
manualer,  men  indeholder 
både  3.5"  og  5.25"-disket- 
ter.  Disketterne  indeholder 
også  en  fil,  som  forklarer 
ændringerne  i  flere  detaljer. 

Forbedrede  muligheder 
i  version  2.3 

Version  2.3  indeholder  det 
samme  som  version  2.2 


samt  nogle  udvidelser:  Ud- 
skrifterne er  forbedrede 
med  flere  muligheder  og 
større  flexibilitet.  Mulighe- 
der for  at  lave  sine  egne  li- 
ster og  søge  på  forskellige 
data  er  blevet  bedre  og  let- 
tere at  arbejde  med.  På  ho- 
vemenuens punkt  4,  'Pe- 
digree  Search'  er  der  nu 
mulighed  for  at  udføre  alle 
de  funktioner,  der  er  anført 
på  hovedmenuen.  Det  gør 
processen  med  indskrivning 
meget  lettere  og  mere  over- 
skuelig. Import  af  optegnel- 
ser fra  andre  brugere  af  PAF 
eller  andre  slægtsforskning- 
sprogrammer,  der  benytter 
sig  af  kommunikationsstan- 
darden GEDCOM  er  også 
blevet  bedre.  Desuden  er 
der  mulighed  for  at  konver- 
tere de  gamle  tempelkoder 
på  to  bogstaver  (f.eks.  SW 
eller  ST  for  henholdsvis 
templet  i  Schweiz  eller 


Med  opdateringen  af  det 
slægtshistoriske  computerpro- 
gram, er  der  større  mulighed 
for  at  søge  på  forskellige  data. 
(Foto:  TD). 


Stockholm)  til  de  nye  ko- 
der på  fem  bogstaver  (f.eks. 
SWISS  eller  STOCK). 

Version  2.3  i  nysalg  ko- 
ster 350  kr.  og  kan  bestilles 
samme  sted. 

Lisbeth  V.  Jensen 

Kæmpe  nytårsfest 
i  Aalborg 


Unge  fra  begge 
stave  samlet 
til  stor  nytårsfest 
i  Aalborg 


tabelt  festpalads  i  bedste 
Hollywood-stil.  Aktivitets- 
salen  blev  omdannet  til  en 
balsal  med  flotte  balkoner, 
lysguirlander  og  et  rigtigt 
springvand.  Der  var  opstil- 


Omkring  200  unge 
mennesker  fra  hele 
landet  var  samlet  i  Aalborg 
for  at  fejre  nytåret  ved  Aar- 
hus stavs  store  nytårsfest  i 
Hollywood-stil. 

Kirke  blev  fuldstændig 
forvandlet 

De  sidste  tre  dage  før  nytår 
arbejdede  en  stor  del  af 
Aalborg  wards  medlemmer 
dag  og  nat  for  at  omdanne 
kirkebygningen  til  et  veri- 


Aalborg  wards  eget  band 
sørgede  for  musikken 
til  den  flotte  nytårsfest. 

(Foto:  TD). 


let  cafeborde,  og  på  seks 
TV-skærme  kunne  man  se 
musikvideoer. 

I  klasseværelserne  blev 
der  indrettet  sodavands- 
og  isbarer,  og  dåbslokalet 
var  for  en  aften  omdannet 
til  et  hyggeligt  italiensk  piz- 
zaria. 

Det  hele  blev  til 
i  fantasien 

-  Staven  kontaktede  mig  i 
september,  fortæller  br.  Pre- 


ben Klitgaard, 
der  var  lederen 
bag  hele  det  store 
nytårs-projekt.  Derpå 
samlede  jeg  UV-erne  og  de 
unge  i  Aalborg  ward  og 


Der  kom  unge  fra  hele 
Danmark  for  at  deltage  i 
Aarhus  Stavs  store  nytårsfest 
i  Aalborg.  (Foto:  TD). 


spurgte  dem,  hvordan  de 
kunne  forestille  sig  en  nyt- 
årsfest i  Hollywood  ville 
være. 

-  De  unge  kom  med  fle- 
re forskellige  forslag,  en 
kunne  forestille  sig  der  ville 
være  balkoner,  en  anden  at 
der  ville  være  springvand. 
Selv  om  de  unge  selv  tviv- 
lede på,  at  det  kunne  lade 
sig  gøre  at  lave  en  fest  med 
balkoner  og  springvand, 
forsøgte  jeg  at  overbevise 


dem  om,  at  det  kunne  lade 
sig  gøre,  hvis  de  selv  troede 
på  det. 

At  de  unge,  der  kom  fra 
hele  landet  for  at  være  med 
til  den  spændende  nytårs- 
fest, syntes  om  arrangemen- 
tet var  tydeligt. 

-  Det  har  været  en 
stor  succes,  fortæller  br. 
Brian  Hall  fra  Københavns 
1 .  ward.  Det  har  været 
meget  velorganiseret  og  op- 
pyntningen  har  er  utrolig 

smuk.  En  anden  god  ting  er 
de  mange  smukke  piger, 
som  er  med. 

En  anden  begejstret 
deltager  Thomas  Klitgaard 
syntes,  at  underholdning 
var  godt  tilrettelagt,  så 
den  var  afvekslende  og  in- 
teressant hele  aftenen. 
Alle  var  begjstrede  for  de 
mange  barer  og  cafeer,  hvor 
man  kunne  sidde  og  snak' 
ke,  når  man  blev  træt  af  at 
danse. 

Nytårsfesten  blev  også 
dygtigt  udnyttet  af  Aarhus 
stavs  informationstjeneste, 


da  der  den  3.  januar  var  en 
stor  artikel  med  billeder  i 
Aalborg  Stifttidende. 

Red. 


Nytårsdag  var  der  arrangeret  forskellige  aktiviteter  for  de  unge, 
bla.  korsang.  (Foto:  TD) . 


På  årets  første  søndag 
fik  Københavns  1 . 
ward  nyt  biskopråd.  Bror 
Finn  Gram  blev  biskop  med 
Helge  Nørrung  som  første- 
rådgiver  og  Michael  Kofod 
som  andenrådgiver. 

Kommer  fra  Jylland 

Finn  Gram,  der  er  48  og 
født  i  Ålborg,  blev  døbt  i 
Ålborg  gren  i  1955.  Finn 
blev  sidste  år  gift  med  Inga 
Jensen.  Der  er  liv  i  huset 
med  de  4  friske  hjemmevæ- 
rende piger,  som  de  hver 


især  har  med  deres  nu  afdø- 
de ægtefæller,  henholdsvis 
Rita  Gram  og  Bent  Jensen. 
Desuden  tjener  Ingas  datter 
Tine  på  mission  i  England. 

Biskop  Finn  Gram  har 
tidligere  tjent  som  præsi- 
dent for  GUF  i  gren  og  di- 
strikt, ligesom  han  har  fun- 
geret som  sekretær,  finan- 
siel sekretær  og  assistent  til 
biskoppen.  Senest  har  Finn 
Gram  fungeret  som  rådgiver 
til  stavens  søndagsskole - 
præsident. 

Helge  Nørrung  har  se- 


Det  ny  biskopråd  i  Kbh's 
i .  ward.  Fra  v.  førsterådgiver 
Helge  Nørrung,  biskop 
Finn  Gram  og  andenrådgiver 
Michael  Kofod.  (Foto:  TD). 


NYT  BISKOPRAD 

i  Københavns  1  ♦  ward 


nest  tjent  som  spejderleder 
i  wardet.  Han  fungerer  sam- 
tidig som  medieekspert  i 
Kirkens  informationstjene- 
ste for  Danmark. 

Michael  Kofod  har  tidli- 
gere fungeret  som  rådgiver  i 
wardet  og  har  de  seneste  år 
været  medlem  af  stavens 
høj  råd. 

-  Det  er  lidt  overvæl- 
dende lige  pludselig  at  skul- 
le sidde  med  ansvaret  som 
biskop,  siger  Finn  Gram. 
Men  det  er  et  godt  ward  at 
overtage  efter  den  store  og 


pligtopfyldende  indsats, 
som  er  gjort  af  den  tidligere 
biskop  Henrik  Olsen  sam- 
men med  rådgiverne  Mi- 
chael Olsen  og  Hans  Hall. 

-  Min  målsætning  er,  at 
wardet  fortsat  skal  være  et 
godt  sted  at  være,  så  hvert 
enkelt  medlem  vil  trives  i 
evangeliet  og  få  den  frem- 
gang, vi  hver  især  behøver. 
På  den  baggrund  tror  jeg 
også  på  fremgang  i  form  af 
nye  medlemmer. 

Red. 

Dansk  mormonhistorisk 
forening  dannet 


Ønsker  at  udbrede 
kendskabet  til 
Kirkens  144'årige 
historie  i  Danmark 

Br.  Henning  K.  Frede- 
riksen fra  Roskilde 
ward  tog  fornylig  initiativet 
til  at  oprette  en  forening 
der  kan  samle  og  udbrede 
kendskabet  til  Kirkens  hi- 
storie i  Danmark. 

-  Der  er  mange  af  Kir- 
kens medlemmer,  som  ikke 
ved  ret  meget  om  de  første 
medlemmer  af  Kirken  her  i 
Danmark.  Desuden  findes 
der  store  mængder  af  opteg- 


nelser og  dagbøger  fra  de 
danskere,  der  gennem  tider- 
ne er  emigrerede,  som  vi 
burde  sørge  for  blev  bevaret 
og  gjort  tilgængelige  for  de 
sidste  dages  hellige  i  Dan- 
mark. 

Foreningen  som  br. 
Henning  Frederiksen  stifte- 
de i  efteråret  sammen  med 
en  lille  kreds  af  historisk  in- 
teresserede vil  blandt  andet 
tage  fat  på  at  indsamle  og 
registrere  nyere  historisk 
materiale  fra  Kirkens  med- 
lemmer i  Danmark  i  form  af 
selvbiografier  og  lignende. 

Dansk  Mormonhistorisk 
Forening,  som  foreningen 
kalder  sig,  vil  også  gøre  no- 


get ved,  at  kun  ganske  få 
danske  medlemmer  kender 
til  de  mange  danske  med- 
lemmer som  i  tidens  løb  har 
ydet  en  strålende  indsats  for 
Kirken,  fx.  Peter  O.  Han- 
sen, Anthon  H.  Lund,  An- 
drew Jenson  og  C.C.A. 
Christensen. 


Br.  Frederiksen  vil  med 
foreningen  udbrede  kend- 
skabets til  Kirkens  historie 
i  Danmark.  (Foto:  TD). 

-  Dansk  Mormonhistorisk 
Forening  henvender  sig 
selvfølgelig  først  og  frem- 
mest til  Kirkens  medlem- 
mer, det  er  jo  deres  historie, 
vi  ønsker  at  bevare,  men  vi 
håber  også,  at  foreningen 
kan  være  med  til  at  bidrage 
til  at  udbrede  kendskabet 
til  Kirkens  historie  til  for- 
skellige dele  af  samfundet, 
slutter  br.  Henning  K.  Fre- 
deriksen fra  Roskilde  ward. 

Red. 


Bagerste  række  fra  venstre:  Alfr.  Pedersen,  Thorv.  Ther 
Kildsen,  Marc.  Iverson,  Leo  IsAortenson,  Gordon  Andersen, 
Villy  Sorensen,  Lynn  Svendsen,  Don  Nelson  Forreste  række 
fra  venstre  Andreas  Fristrup,  Henry  Loyborg,  Verner  Andersen. 
Bagved  for  gen  Olsen,  jens  Hansen,  Christian  Madsen  (93  år) 
og  Gustav  Olsen 


Dansk  gren  lukket 


Efter  30  års  virke  luk- 
kede Den  Danske 
Gren  i  Salt  Lake  City, 
søndag  d.  26.  september 
1993. 

Grenen  blev  stiftet  den 
27.  februar  1963  af  æld- 
ste Spencer  W.  Kimball 
og  ældste  LeGrand  Ri- 
chards fra  De  Tolv  Apost- 
les Råd. 

Grenen  blev  oprettet  for 
at  emigranter  fra  Danmark, 
der  havde  besvær  med  at 
forstå  og  tale  engelsk,  kun- 
ne have  et  sted,  hvor  de 


kunne  høre  evangeliet  på 
deres  eget  sprog. 

Da  behovet  for  dette 
ikke  er  så  stort  mere,  og  da 
medlemstallet  efterhånden 
var  nede  på  42  medlemmer, 
og  det  gennemsnitlige  frem- 
møde ved  nadvermøderne 
var  på  28-30  personer,  be- 
sluttede man  at  lukke  gre- 
nen. 

Danskerne  vil  fremover 
deltage  i  møderne  i  deres 
amerikanske  ward. 

Kirsten  &  førgen  Olsen 

Tre  tempeltjenere  med  dåb 
som  fællesnævner 


Sommeren  1992  i  templet  i  Stockholm  blev  en  meget  speciel  oplevelse 
for  str.  Kirsten  Juul  Grabe  fra  Esbjerg  ward 


Tidlig  tirsdag  morgen 
efter  instruktionsmø- 
det  for  tempeltjenere  fik  str. 
Grabe  mulighed  for  at  del- 
tage i  en  begavelsesses-sion. 
Under  sessionen  bemærke- 
de hun  at  den  bror 
der  ledte  sessionen 
hed  Thomsen,  og  str. 
Kirsten  Grabe  syntes 
hun  kendte  denne 
br.  Thomsen  eller 
havde  set  ham  før. 

Genkender 
missionær 

En  meget  varm  følel- 
se kom  over  hende 
gang  på  gang,  og  til 
sidst  kunne  hun  ikke 
holde  tårerne  tilbage, 
da  hun  blev  klar 
over,  at  denne  bror 
Thomsen  var  den 
missionær,  der  havde 
døbt  hende  38  år  tid- 
ligere. 

Str.  Kirsten  Grabe 
havde  ikke  truffet 
missionæren  siden 
da,  men  efter  tempelsessio 
nen  blev  der  mulighed  for 
at  hilse  på  hinanden  og 
gamle  minder  blev  genop- 
frisket. 

Br.  Finn  A.  Thomsen, 
som  missionæren  hed, 
blev  født  d.  10.  august 
1926  i  Viborg.  Efter  endt 
skolegang  og  med  stor  in- 
teresse for  religion  forlod 
Finn  Thomsen  Viborg  i 
1949  og  rejste  til  Aarhus. 
Her  mødte  han  missio- 


nærene ældste  Parker 
og  ældste  Robert  Ervin 
Stevenson. 

I  november  1949  mod- 
tog Finn  Thomsen  opfor- 
dringen til  at  læse  Mor- 


nemlig  »lukket«  for  det 
varme  den  dag. 

Medlemsskabet  af  Kir- 
ken og  omvendelsen  til 
evangeliet  betød  meget  for 
br.  Finn  Thomsen,  så  meget 


mons  Bog  samt  til  at  bede 
om  at  få  sandhden  af  denne 
bog  bekræftet.  Kort  før 
julen  1949  modtog  Finn 
Thomsen  et  meget  stort 
vidnesbyrd  om  Mormons 
Bog. 

Blev  døbt  i  iskoldt  vand 

Finn  Thomsen  blev  derfor 
døbt  af  ældste  Stevenson 
den  18.  januar  1950  i  kir- 
kebygningen i  Aarhus  i 
meget  koldt  vand  -  der  var 


at  han  ønskede  at  drage  på 
mission,  hvilket  han  fik 
mulighed  for  fra  1952-1954 
i  Den  Danske  Mission. 

Under  sin  mission  i  Es- 
bjerg traf  br.  Finn  Thomsen 
bla.  familien  Juul  Rasmus- 
sen og  den  18.  februar  1954 
døbte  han  Kirsten  Juul  Ras- 
mussen, som  lige  var  fyldt  8 
år,  og  ligeledes  blev  Kir- 
stens far,  Ejnar  Juul  Ras- 
mussen, døbt  samme  dag. 
Kirstens  Mor,  Dagmar,  var 


blevet  døbt  et  år  forinden. 
Efter  at  have  afsluttet  sin 
mission  i  Danmark  emigre- 
rede br.  Finn  Thomsen  til 
USA  og  giftede  sig  der  med 
en  norsk  pige. 


Fra  venstre  ses: 
Finn  A.  Thomsen, 
Kirsten  Juul  Grabe  og 
Robert  E.  Stevemon 


Ringen  sluttet 

Ægteparret  Thomsen 
var  på  deres  første 
tempelmission  i 
templet  i  Stockholm 
i  1991-92  og  er  nu 
atter  pr.  1 .  september 
1993  på  en  tempel- 
mission i  Stockholm, 
hvor  de  nu  tjener 
fÉflfl     sammen  med  ægte- 
parret Stevenson  fra 
■I  Californien. 
■BK  I         Br.  Stevenson  var 
på  mission  i  Dan- 
mark fra  1947-50  og 
er  lige  præcis  den  ældste 
Stevenson,  der  underviste 
og  døbte  Finn  Thomsen  i 
Aarhus  i  1950. 

I  efterårsferien  1993  ved 
den  danske  tempelsession 
blev  de  tre  tempeltjenere 
enige  om  at  mødes.  Det 
blev  en  uforglemmelig  af- 
ten, hvor  de  tre  ægtepar 
rigtig  hyggede  sig  med  hin- 
anden og  udvekslede  gamle 
minder. 

CJG 

Der  var  rig  mulighed  for  børnene  at  udfolde  sig  under  Esbjerg  Primarys 
udflugt  til  Marbæk.  (Foto:  Esbjerg  Primary) . 


Primary  på  udflugt 


Weekenden  den  8. 
og  9.  oktober  1993 
var  vi  16  Primarybørn  og 
fem  voksne  fra  Esbjerg 
ward,  som  var  på  lejr  i  en 
spejderhytte  ved  Marbæk, 
som  ligger  ca.  10  km.  fra 
Esbjerg.  Vi  havde  det  dej- 
ligt trods  det  våde  efterårs- 
vejr. 


Ingen  vand 

Fredag  aften  hyggede  vi  os 
med  forskellige  lege  inden- 
dørs samt  spiste  kage  og 
drak  varm  kakao.  Den  var- 
me kakao  var  ellers  bereg- 
net til  morgenmaden,  men 
vi  havde  det  problem  fre- 
dag aften,  at  vandet  i  ha- 
nerne pludselig  udeblev, 


og  vi  kunne  ikke  finde  år- 
sagen til  det. 

Vi  voksne,  som  altså  var 
kvinder,  måtte  indrømme, 
at  det  nu  ville  være  rart  at 
have  haft  en  mand  i  nær- 
heden med  sin  tekniske 
snilde. 

Men  efter  at  have  fået 
fat  i  både  en  elektriker  og 
en  VVS-mand,  som  begge 
havde  store  problemer  med 
at  løse  gåden,  følte  vi  os 
ikke  så  uvidende. 

Da  der  var  gået  over  en 
time,  og  fejlen  stadig  ikke 
var  fundet,  bøjede  vi  alle 
vore  knæ  og  bad  om  Her- 


Lørdag"  var  der  arrangeret 
mange  forskellige 
aktiviteter,  som  børnene 
gik  op  i  med  liv  og  sjæl. 
(Foto:  Esbjeg  Primary) . 


rens  velsignelse.  Vi  var  der- 
for meget  glade  og  taknem- 
melige, da  det  viste  sig,  at 
vi  kunne  fortsætte  vores 
lejr  som  planlagt. 

Om  lørdagen  afholdt  vi 
forskellige  aktiviteter  og  var 
senere  på  en  dejlig  spadse- 
retur ud  til  noget  som  en- 
gang havde  været  en  j  em- 
alderboplads.  Der  var  dog 
ikke  meget  at  se,  men  bør- 
nene fandt  noget  rødt  ler  i 
jorden  som  de  syntes  det 
var  lækkert  at  forme  i  hæn- 
derne. 

Udenfor  spejderhytten 
var  der  en  kæmpestor 
vandpyt,  som  havde  en 
magnetisk  tiltrækningskraft 
på  børnene,  hvilket  kunne 
konstateres  i  deres  støvler 
senere  hen. 

Esbjerg  Primary 

Verden  rundt  med 
Mormon  Folkedanserne 


Stort  danseshow  på  Maglegårds  Alle 

med  alt  fra  japansk  dans  til  russisk  kosakdans 


Lørdag  middag  d.  16. 
oktober  1993  omkring 
kl.  14.00  mødte  det  første 
danserhold  op.  De  sidste 
danse  skulle  gennemgås,  så 
ingen  havde  glemt,  hvad  vi 
havde  lært  siden  forrige 
show  knap  et  år  tidligere. 

Der  var  mange  nye  dan- 
se, hvilket  gjorde  det  svært 
at  skelne  dansene  fra  hin- 
anden. 

Nervøsitet  før  showet 

En  time  senere  var  de  to 
andre  hold  også  samlede  og 
generalprøven  startede.  Al- 
lerede nu  meldte  sommer- 
fuglene sig  i  maverne  hos 
nogle  af  førstegangs-danser- 
ne, så  de  fleste  danse  blev 
øvet  både  to  og  tre  gange, 
men  alting  gik  planmæssigt 
takket  være  en  god  leder- 
styring og  et  vel  forberedt 
og  tilrettelagt  program. 

Klokken  17.30  var  vi 
færdige  med  prøven,  og  det 
var  tid  til  at  finde  kostu- 
merne. Alt  var  lagt  pænt  og 
ordentligt  frem,  og  man 
kunne  bare  tage  tingene  en 
ad  gangen.  Det  hjalp  geval- 
digt på  nerverne,  at  der 
ikke  var  de  store  bekymrin- 
ger dér,  hverken  for  ledere 
eller  optrædende. 

Verden  rundt  i  dans 

Endelig  var  det  tid  til  at 
showet  skulle  løbe  af  stabe- 
len. Alle  stod  ude  bagved 
og  hørte  Cecilia  Kofoed  og 
Inga  Rasmussen  indlede 
showet. 


Op  viserholdet  (de  ældste) 
var  på  banen  først  og  straks 
oplevede  vi  den  velkendte 
super-stemning  blandt  pub- 
likum, der  kan  få  selv  den 
mest  nervøse  og  trætte  dan- 
ser til  at  smile,  endda  uden 
at  miste  koncentrationen 
og  dermed  lave  de  helt  sto- 
re fejl. 

Alle  de  forskellige  hold 
bidrog  med  deres  bedste  til 
et  fantastisk  show,  hvor 
danserne  indbyrdes  havde 
det  mindst  lige  så  godt  som 
børnene,  der  sad  halvvejs 
oppe  på  scenen  under  det 
meste  af  showet. 

Efter  en  lang  række 
squaredanse  viste  danserne 
en  lang  række  danse  fra 
hele  verden.  Som  et  spe- 
cielt punkt  på  programmet 
opførte  Københavns  Stavs 
Unge  Piger  fra  1.  og  3.  ward 
en  japansk  dans. 


Folkedanserne  i  en  russisk  dans.  (Foto:  DA). 


Vi  endte  i  USA  på  vores 
verdenstur,  med  et  clog- 
gingnummer,  hvorefter  alle 
danserne  modtog  en  meget 
flot  hyldest. 

Først  nu  kunne  danserne 
tillade  sig  at  slappe  af  efter 
en  af  de  mest  fysisk  hårde 
og  udmattende  forestillin- 


ger, jeg  personligt  har  været 
med  til.  Men  ikke  en  af  os 
kunne  tage  hjem  uden  en 
følelse  af,  at  vi  havde  udret- 
tet noget  godt.  Noget  vi 
kunne  være  stolte  af. 

Dan  Andersen, 
Allerød  Ward 


Mexicansk  dans  ved  Danseshowet  i  Søborg.  (Foto:  DA) . 

En  investering, 
der  giver  udbytte 
-  budgetlægning 


Kontrol  med  udgifter  kan 
forebygge  sygdom  og  opbygge 
selvtillid 


Det  er  måske  det  rette 
tidspunkt  på  året  til  at 
tale  om  budgetlægning.  Ju- 
len er  nu  overstået,  og 
hvem  har  ikke  lyst  til  at  op- 
leve næste  jul  uden  at  spe- 
kulere over,  hvorfor  vi 
brugte  for  meget,  eller  hvor- 
dan vi  får  betalt  for  sidste 
års  julegaver,  der  blev  købt 
for  lånte  penge? 

Med  en  lille  smule  mod, 
forudseenhed  og  udholden- 
hed kan  vi  allerede  i  dag 
begynde  at  styre  vores  øko- 
nomi i  stedet  for  at  lade 
den  styre  os. 

I  henhold  til  Paul  Gardi- 
ner fra  LDS  Business  Col- 
lege er  to  af  de  største  vel- 
signelser ved  økonomisk 
sundhed  et  stabilt  ægteskab 
og  fysisk  sundhed. 

-  Helbredsproblemer 
kan  ofte  spores  tilbage  til 
stress,  der  skyldes  vores 
økonomi.  Det  er  pudsigt, 
hvor  meget  mange  er  villige 
til  at  gøre  for  at  forblive  ra- 
ske, når  de  samtidig  forsøm- 
mer netop  det,  der  er  årsag 
til  en  mængde  usund  stress 
-  styring  af  økonomien. 

-  Desuden  har  kirkele- 
dere og  mange  andre  påpe- 
get, at  økonomiske  proble- 
mer er  den  væsentligste  år- 


sag til  ægteskabelige  kon- 
flikter. 

Økonomisk  uafhængig- 
hed giver  også  én  frihed  til 
at  tjene  andre  på  en  missi- 
on eller  benytte  sig  af  andre 
muligheder,  der  dukker  op. 

Undskyldninger 

Når  det  kun  kan  medføre 
noget  godt,  hvorfor  er  der 
så  ikke  flere,  der  følger  ct 
budget? 

-  Ofte  ved  de  ikke  hvor- 
dan, fortæller  bror  Gardi- 
ner. Det  er  fejlagtigt  at  tro, 
at  alle  ved,  hvordan  man 
lægger  et  budget.  Ubevidst 
eller  ej,  så  tror  mange  ikke, 
at  de  kan  gennemføre  det. 
Så  det  bliver  ikke  til  noget. 

Det  sker,  at  noget  uven- 
tet fuldstændig  vælter  et 
budget,  men  budgetlægning 
er  ikke  det  samme  som  at 
forudse  fremtiden.  Før  eller 
senere  vil  der  altid  ske  no- 
get uventet.  Man  skal  bare 
vide,  hvad  man  gør  for  at 
klare  situationen,  når  det 
sker. 

-  Man  behøver  ikke  for- 
dømme sig  selv,  når  budget- 
tet overskrides.  Det  væsent- 
ligste er  tidsfaktoren.  Vær 
klar  over,  at  budgettet  over- 
skrides på  en  konto,  når  det 


sker.  Så  kan  man  tilpasse 
sig  eller  udligne  beløbet 
næste  måned  ved  at  bruge 
mindre. 

-  Mange  er  bange  for  at 
leve  efter  et  budget,  fordi 
de  tror,  at  de  så  er  nødt  til 
at  lave  om  på  deres  levevis, 
og  det  skal  de  faktisk  også, 
hvis  det  skal  lykkes.  Bud- 
getlægning kan  kræve,  at 
man  tvinges  til  at  mindske 
afstanden  mellem  sine  idea- 
ler og  sin  opførsel.  Igen  kan 
en  klar  forståelse  af  de  posi- 
tive resultater  være  en  god 
motivation. 

Farlige  impulskøb 

Et  væsentlig  formål  med 
budgetlægning  er  at  kon- 
trollere forbruget,  og  den 
største  fjende  er  impulskøb. 
Ofte  oplever  man  en  trang 
til  at  bruge  penge  på  noget, 
og  det  eneste  forbehold  er, 
om  der  er  dækning  på  Dan- 
kortet. 

-  Måske  er  beløbet  i 
banken  allerede  reserveret 
til  noget  andet,  så  impuls- 
køb kan  hurtigt  føre  til,  at 
man  bruger  for  mange  pen- 
ge uden  at  være  opmærk- 
som på  det. 

Uanset  indkomstens 
størrelse  er  det  altid  nød- 


Danset  indkomstens 
størrelse  er  det  altid  nødven- 
digt at  styre  sine  udgifter. 
(Grafik:  CN). 


vendigt  at  styre  sine  udgif- 
ter. Det  er  lige  så  nemt  at 
have  fred  i  sindet  med  en 
lille  indkomst  som  med  en 
stor.  Mange  velstående  per- 
soner har  ikke  arvet  deres 
formue,  men  har  opbygget 
den  i  løbet  af  en  lang  perio- 
de ved  at  have  kontrol  med 
deres  udgifter. 

-  Det  er  vigtigt  at  skrive 
udgifterne  ned  med  det 
samme.  Hvis  man  venter 
til  måneden  er  forbi,  har 
man  tabt  en  af  de  væsent- 
ligste fordele  ved  at  leve  ef- 
ter et  budget.  Fordelen  er 
at  vide  på  købstidspunktet, 
hvor  man  står.  Når  man 
trækker  beløbet  fra  den  på- 
gældende konto,  ser  man 
straks  konsekvenserne  af 
købet. 

Ethvert  køb,  der  fore- 
tages med  et  kreditkort, 
skal  også  nedskrives,  som 
om  man  havde  brugt  kon- 
tanter. Ellers  er  der  en  stor 
risiko  for,  at  gælden  bliver 
større  i  stedet  for  at  blive 
mindre. 

Hvad  gør  man  ved  gæld? 

Bror  Gardiner  anbefaler  en 
metode,  som  ældste  Marvin 
J.  Ashton  fra  De  Tolvs  Råd 
har  beskrevet.  I  ældste  Ash- 
tons  system  opstiller  man 
gælden  efter  restløbetiden. 
Når  lånet  med  den  korteste 
løbetid  er  afviklet,  overfører 
man  det  månedlige  afdrag 
til  lånet  med  den  næstkor- 
teste løbetid  osv.,  indtil  al 
gælden  er  betalt  tilbage. 

Tilsvarende  bør  opspa- 
ring også  stige  gradvist.  Den 
kan  fx  begynde  med  1  %  af 
husstandens  månedlige  ind- 
komst. Senere  sparer  man 
2%  op,  og  når  man  først  er 
kommet  i  gang,  bliver  det 
lettere  og  lettere,  og  det  er 
forbavsende,  hvad  man  kan 
spare  sammen. 

En  sidegevinst  ved  en 
opsparing  er,  at  pengene  er 
til  rådighed  til  en  ekstrafor- 
nøjelse nu  og  da,  som  en 
weekendferie  med  familie 
eller  en  rejse.  Endelig  har 
man  også  råd  til  at  købe  va- 
rige forbrugsgoder  kontant, 
når  der  er  tilbud  på  dem. 

Ved  at  begynde  at  leve 
efter  et  budget  nu,  giver 
man  sig  selv  en  julegave, 
der  varer  hele  året. 


Tips  til  budgetlægning 


1.  Anslå  din  nettoindtægt  i  budgetperioden. 

2.  Anslå  dine  udgifter  i  budgetperioden. 

Del  udgifterne  i  to  grupper:  Faste  (fx  termin,  husleje,  afdrag  på  gæld) 
og  variable  (fx  mad,  tøj,  gaver,  underholdning,  ferie).  Husk  halvårlige 
forsikringer,  vægtafgift,  licens  o. lign.  Husk  også,  at  nogle  udgifter  er 
sæsonbetonede  (fx  aftenskole). 

3.  Sammenlign  den  forventede  indtægt  med  de  forventede  udgifter. 
Skær  ned  eller  tilpas  de  variable  udgifter,  indtil  budgettet  balancerer. 

4.  Hold  regnskab  med  alle  udgifter  og  fratræk  alle  beløb  fra  den  rele- 
vante budgetkonto.  Tidspunktet  er  afgørende;  det  skal  ske  med  det 
samme,  så  du  ved,  hvor  du  står.  Vent  ikke  til  månedens  slutning. 

5.  Bliv  ikke  panikslagen  eller  giv  op,  hvis  du  overskrider  budgettet  på 
en  enkelt  konto,  men  foretag  justeringer  -  enten  i  dit  budget  eller  i 
dit  forbrugsmønster.  Du  må  sikkert  gå  tilbage  til  punkt  3  adskillige 
gange,  før  du  har  et  budget,  der  fungerer. 


Haver  —  et  våben 
mod  sult 


Mange  medlemmer  og  ikke-medlemmer  har  deltaget 
i  den  12.  årlige  kampagne  »Giv  af  din  høst«  til  for- 
del for  hjemløse. 

Organisationen  »Utahns  Against  Hunger«  orga- 
niserer kampagnen,  hvor  haveejere  giver  af  deres 
overskud.  Frugt  og  grøntsager  indsamles  12  steder  i 
staten  Utah  og  anvendes  til  at  bespise  hjemløse. 

Organisationens  talsmand  Steve  Johnson  udtaler, 
at  Kirkens  bidrag  med  dåsemad  og  andet  udgør  en 
væsentlig  del  af  grundlaget  for  mange  køkkener  for 
hjemløse  over  hele  staten. 


Belønning  for  ren  flod 


For  andet  år  i  træk  har  en 
gruppe  på  20  unge  fra  Lon- 
don Wandsworth  Stav  vun- 
det Londons  Havnevæsens 
årlige  drivtømmer-beløn- 
ning. 

De  unge  har  i  løbet  af 
året  samlet  25  tons  affald 
ved  en  række  oprensnings- 
aktiviteter  langs  Themsens 
bredder.  Direktøren  for 
Londons  Havnevæsen,  Da- 
vid Jeffery,  lykønskede 


gruppen  med  deres  dobbelte 
sejr  og  gav  hver  enkelt  del- 
tager et  certifikat. 

-  I  årets  løb  har  jeres 
indsats  forstærket  vores 
egen  indsats  for  at  rydde 
floden  for  meget  grimt  af- 
fald, bemærkede  han.  Man- 
ge andre  ungdomsorganisa- 
tioner i  London-området 
yder  også  en  stor  indsats  for 
at  holde  Themsen  ren  og 
sikker. 

Kirken  fornyer  indsatsen 
for  at  styrke  børn 


Det  Første  Præsident- 
skab har  i  et  brev  af  1 . 
august  1993  lanceret  en  for- 
nyet fokus  på  børn.  I  brevet 
fremhæves  atter  forældre- 
nes ansvar  for  at  undervise 
og  tage  sig  af  deres  børn 
samt  hjemmets  betydning. 

»Børn  er  i  mange  områ- 
der i  verden  i  stadig  større 
fare  på  grund  af  underernæ- 
ring, sygdomme  og  krig. 
Misbrug,  forsømte  børn, 
umoralitet  og  vold  bliver 
stadig  mere  almindeligt. 
Børnene  i  Kirken  har  be- 
hov for,  at  man  tager  sig  af 
dem  og  underviser  dem  i 
evangeliets  principper. 

Det  bedste  sted  for  et 
barn  at  lære  evangeliet  at 
kende  er  i  hjemmet.  Mødre 
og  fædre  har  ansvaret  for  at 
undervise  og  tage  sig  af  de- 
res børn  (se  L&JP  68:25- 
28).  Det  er  også  vigtigt,  at 
den  større  familiekreds, 
præstedømmeledere,  ledere 
og  lærere  i  hjælpeorganisa- 
tioner bidrager  til  at  styrke 
børnene.  De  principper, 
som  børn  lærer  i  hjemmet 
og  i  Kirken,  vil  hjælpe  dem 
med  at  opnå  et  solidt  fun- 
dament i  form  af  et  vidnes- 
byrd, som  de  kan  bruge  til 
at  træffe  retfærdige  valg  og 
til  trofast  at  efterleve  Jesu 
Kristi  evangelium. 

Herren  har  sagt:  'Alle 
dine  børn  skal  blive  oplært 
af  Herren,  og  stor  bliver 
børnenes  fred'  (3  Nephi 
22:13).  Vi  fremhæver  atter 
behovet  for,  at  alle  voksne 
medlemmer  fokuserer  på 
vore  børn  i  en  stadig  ind- 
sats for  at  hjælpe  dem  med 
at  lære  at  følge  Frelserens 
lærdomme.  Vi  tilskynder 


præstedømmeledere  til  at 
hjælpe  forældre  med  at  for- 
stå deres  rolle  og  ansvar  for 
at  undervise  deres  børn. 
Præstedømmeledere  bør 
også  bønsomt  overveje, 
hvordan  de  kan  bidrage  til 
at  velsigne  børnenes  tilvæ- 
relse. Eftersom  dette  ansvar 
for  vore  børn  er  så  væsent- 
ligt, må  vi  atter  vie  os  selv 
til  at  styrke  og  velsigne  bør- 
nene timeligt  og  åndeligt. 
Sammen  med  dette  brev  er 
nogle  retningslinier  og  for- 
slag, der  kan  hjælpe  jer  i 
denne  indsats. 
Vi  beder  om,  at  alle  Kirkens 
medlemmer  fortsat  vil  for- 


bedre deres  undervisning  og 
omsorg  for  børnene  og  vel- 
signe deres  tilværelse,  lige- 
som Frelseren  gjorde.« 

Med  venlig  hilsen 

Det  Første  Præsidentskab 

Sammen  med  brevet  ud- 
sendtes 2  sider  med  ret- 
ningslinier og  forslag,  som 
er  fordelt  til  ledere  af  hjæl- 
peorganisationer og  kvo- 
rummer  ved  et  stavs-  eller 
wardsrådsmøde.  Formålet 
med  »Fokus  på  børn«  er  at 
rette  de  voksne  medlem- 
mers opmærksomhed  og 
indsats  mod  omsorg  for  bør- 


nene på  en  måde,  der  vil 
gøre  dem  i  stand  til  at  få  et 
solidt  fundament  i  form  af 
et  vidnesbyrd  og  til  trofast 
at  efterleve  Jesu  Kristi 
evangelium. 

Den  27.  januar  1994  ud- 
sendtes et  program  over 
Kirkens  satellitnetværk  til 
3.000  kirkebygninger  i 
Nordamerika  og  Caribien, 
hvor  præsidentinde  Mi- 
chaelene P.  Grassli  fra  Pri- 
mary, ældste  M.  Russell 
Ballard  fra  De  Tolv  og  et 
medlem  af  Det  Første  Præ- 
sidentskab talte  om  de  fire 


De  principper  børn  lærer 
i  hjemmet  og  i  Kirken, 
vil  hjælpe  dem  med  at  opnå 
et  solidt  fundament,  som  de 
bruge  til  at  træffe  gode  valg 
og  til  trofast  at  efterleve 
Jesu  Kristi  evangelium. 
(Foto:  CN). 


foreslåede  målsætninger  for 
»Fokus  på  børn«: 

•  Belær  medlemmerne 
om  at  erkende  børnenes 
værdi. 

•  Find  og  invitér  hvert 
eneste  barn. 

•  Giv  børnene  kvalitetsun- 
dervisning i  evangeliet. 

•  Sørg  for,  at  børn  mod- 
tager evangeliets  ordi- 
nanser. 

Under  udsendelsen  blev  der 
også  vist  klip  fra  en  ny  kir- 
kevideo »Teach  the  Child,« 
som  snart  er  tilgængelig  på 
engelsk. 

Hjemmelærere  og  besøgs- 
lærerinder  skal  være 
særligt  opmærksomme 
på  begivenheder  i  børnenes 
liv,  om  f. eks.  dåb. 
(Foto:  TD). 


op  og  selv  får  familier,  vil 
de  videregive  denne  fred  til 
deres  børn. 

-  Kirkens  mission  omfat- 
ter også  børnene,  sagde  sø- 
ster Grassli.  Vi  skal  indbyde 
alle  til  at  komme  til  Kristus 
-  herunder  også  børnene. 

CN 


Løs  problemer  på  et 
åndeligt  niveau 

-  Børn  er  åndeligt  skabt  af 
Gud  den  evige  Fader,  og 
han  er  dybt  engageret  i 
dem,  forklarede  ældste  Bal- 
lard.  Vi  har  et  helligt  an- 
svar om  at  tage  os  af  hvert 
eneste  barn  og  forsøg  at 
velsigne  dem,  således  at  in- 
gen af  dem  lider  nød. 

-  Vi  håber,  at  intet  børn 
nogensinde  behøver  at  lide 

-  følelsesmæssigt,  fysisk  el- 
ler åndeligt.  Vores  kirke  og 
andre  kirker  bør  række  ud 
til  børn  og  unge  og  løse  de- 
res problemer  på  et  åndeligt 
niveau  i  stedet  for  at  forsø- 
ge at  løse  dem  på  et  socialt 
niveau.  Vi  beder  hver  ene- 
ste voksen  om  at  være  op- 
mærksom på  og  hjælpe 
børn  og  fokusere  på  deres 
rettigheder  og  behov.  Dette 
er  en  generel  indsats  for  at 
fokusere  på  og  opløfte  børn, 
hjælpe  og  velsigne  dem,  ud- 
taler ældste  Ballard. 

Børn  må  forstå  deres 
oprindelse 

-  Hvis  børn  kan  få  en  for- 
ståelse af,  hvem  de  virkelig 
er,  er  deres  muligheder  ube- 


grænsede. Men  endnu  vig- 
tigere er,  at  de  selv  vil  blive 
gode  forældre,  fordi  de  ind- 
ser, hvor  vigtigt  det  er.  De 
vil  bringe  det  med  i  deres 
egne  ægteskaber  og  sørge 
for,  at  deres  børn  kender  til 
kærlighed  og  ved,  at  de  vir- 
kelig er  Guds  sønner  og 
døtre,  sluttede  ældste  Bal- 
lard. 

-  Hjemmelærere  og  be- 
søgslærerinder  må  være  op- 
mærksomme på  særlige  be- 
givenheder i  børnenes  liv 
som  fx  dåb,  fortæller  søster 
Grassli.  Funktionærer  i  Pri- 
mary udfører  et  stort  arbej- 
de, men  de  må  kaldes  på  en 
sådan  måde,  at  de  selv  øn- 
sker at  elske  og  undervise 
børnene.  Børn  minder  os 
om,  at  vi  kan  forandre  ver- 
den gennem  den  næste  ge- 
neration. 

-  Når  børn  har  et  fast 
vidnesbyrd  og  er  indstillet 
på  at  gøre  det  rette,  på  at 
følge  Frelseren  og  på  at  lade 
Anden  vejlede  dem,  vil  de 
have  styrke  til  at  klare  sig, 
forklarede  søster  Grassli, 
selv  når  der  sker  noget 
ulykkeligt  i  deres  tilværelse. 
Når  børnene  så  er  vokset 


Kamp  mod 
børnepornografi 


Den  religiøse  alliance  mod  pornografi,  som 
Kirken  er  medlem  af,  roste  USA's  justitsmi- 
nisterium for  deres  razzia  mod  computerbase- 
ret børnepornografi. 

-  3 1  ransagelseskendelser  blev  udstedt  i  et 
forsøg  på  at  forhindre  import  af  pornografisk 
materiale  fra  bl.a.  Danmark.  Flere  personer 
er  blevet  idømt  fængselsstraffe  som  et  resul- 
tat af  den  hidtil  største  indsats  på  området, 
udtaler  repræsentanter  for  justitsministeriet. 

Formålet  med  razziaen  var  ikke  kun  at  fange 
dem,  der  aktivt  bryder  lovgivningen  på  dette 
område,  men  også  at  afskrække  andre. 

-  Jesu  Kristi  Kirke  af  Sidste  Dages  Hellige 
har  stor  indflydelse  på  dette  område  pga. 
dens  store  interesse  for  børns  velfærd  og  for 
de  jødisk/kristne  familieværdier,  udtaler  Rev. 
Jerry  Kirk,  der  er  formand  for  alliancen. 

Missionen  i  Riga,  Letland 

-  Et  fyrtårn  for  de  baltiske  lande 


Fire  sprog,  fire  lande, 
fire  valutaer  og  to  alfa- 
beter er  betingelserne  for 
den  nye  mission  i  Riga,  der 
1.  juli  1993  blev  udskilt  fra 
missionen  i  Skt.  Petersborg. 
Det  fælles  sprog,  som  alle 
forstår,  er  russisk,  men  ind- 
byggerne i  de  tre  nyligt  uaf- 
hængige lande  er  meget  til- 
bageholdende med  at  tale 
deres  tidligere  overherrers 
sprog. 

Præsident  Robert  Blair 
og  søster  Julia  Blair  er  kal- 
det til  at  lede  den  nye  mis- 
sion, hvor  det  fælles  sprog  i 
missionen  ikke  er  russisk, 
men  engelsk. 

Præsident  og  søster  Blair 
præsiderer  over  70  fuldtids- 


missionærer,  bl.a.  2  ægte- 
par, hvor  det  ene  par  kom- 
mer fra  Helsinki  2.  Ward. 

Missionærer  nu 
i  Kaliningrad 

På  nuværende  tidspunkt 
er  der  omkring  350  med- 
lemmer i  de  tre  baltiske 
lande  samt  i  den  russiske 
Kaliningrad-region  (den 
nordlige  del  af  Østprøjsen, 
som  blev  annekteret  af 
Rusland  efter  2.  verdens- 


Missionspræsident 
Robert  Blair  og 
søster  Julia  Blair 


De  14  missionærer  i  Estland,  6  ældster  og  6  søstre  og  Esko  og  Kirsti  Lehtinen  fra  Helsinki 


krig),  hvor  missionærerne 
er  begyndt  at  virke  i  de- 
cember 1993. 

De  fleste,  nemlig  250- 
300  medlemmer  bor  i  Est- 
land, hvor  en  del  af  de  esti- 
ske medlemmer  med  noget 
besvær  kan  læse  Kirkens 
materialer  på  finsk,  der  er 
et  beslægtet  sprog.  På  trods 
af  de  mange  vanskeligheder 
er  der  allerede  udsendt  6 
missionærer  fra  Estland. 

I  Riga  i  Letland  er  der 
en  to-sproget  gren  med  en 
lokal  grenspræsident,  Gvi- 
do  Senkans,  og  en  lettisk 
gruppe.  Herfra  er  to  unge 
på  vej  til  at  tage  på  mission. 

I  Litauen  er  der  en  grup- 
pe på  24  medlemmer  i  ho- 
vedstaden Vilnius. 

Pertti  Felin 

